**Készült:** a zalaszentgróti Város Önkormányzat Gazdasági és Városüzemelési Bizottságának 2013. október 24-i jegyzőkönyvéből.

**Tárgy:** Az önkormányzat 2014. évi költségvetési koncepciójának elfogadása

**78/2013.(X.24.) Gazdasági és Városfejlesztési Bizottsági határozat:**

A Gazdasági és Városfejlesztési Bizottság egyhangúan javasolja Zalaszentgrót Város Önkormányzata Képviselő-testületének az alábbi koncepció elfogadását:

**Közterület rehabilitáció:**

Ebbe bele kell érteni az **utak, járdák burkolatát**, de az utcabútorokat, közvilágítás megfelelőségét is.

A jelenlegi úthálózat egyes részei kifejezetten rossz állapotban vannak, valamint az elkészült utak melletti járdák is felújításra szorulnak.

* Dózsa Gy. út – Marton L. úti útkereszteződés, ami már évek óta szerepel a koncepcióban, ebben az évben meg kellett hosszabbítani az építési engedélyt, ami egy évre szól
* Kinizsi tér és Sportpálya garázssoron lévő útjavítás, amennyiben a szennyvíz beruházásra beadott pályázatunk nem nyer
* Szív út és Türjei út közötti szakasz kiépítése (aszfaltos út) pályázatból
* Bajcsy-Zsigmond u. teljes útjavítása
* Zalakoppányban és Csáfordon további támfal kialakítás
* a Közútkezelő kezelésében levő utak felújításának szorgalmazása
* meglévő járdák felújítása: Kossuth utcában a felújítás folytatása, Széchenyi utcai járda egy szakasza, Dózsa Gy. utcában a Hivatal és Eü. központ közötti szakasz
* Zalakoppány – Bezeréd összekötő út pályázatból
* Aranyodon járda építés
* Kisszentgróton járda építés
* Zalaszentgróti nagytemető úthálózat javítás
* Strandra vezető sétány építése
* Molnárkúti buszmegálló építése a közútkező hozzájárulása esetén
* Csáfordon aszfaltos útépítés

**Közbiztonság növelése:**

Térfigyelő rendszer továbbfejlesztése részönkormányzatok területén is.

Térfigyelő kamerarendszer központjának áthelyezése a Rendőrségre

Új közlekedési táblák, sebességmérő és kijelző berendezések beszerzése, elhelyezése

Buszöblök, megállóhelyek kialakítása, felújítása.

Csáford-Alsóhegy közvilágítás kiépítése

**A fenntartható fejlődés:**

Május 1. úti telkek közművesítésének engedélyeztetése, közművesítés elkezdése (csapadékvíz, víz, szennyvíz)

Művelődési ház tetőbeépítési lehetőség (bérlakások)

Zalaudvarnoki óvoda lakássá való átépítése, engedélyeztetése

Újabb „fecskelakás” kialakítása a volt bölcsőde épületében LEADER pályázat keretében

Mintakert kialakítása LEADER pályázat keretében

Szociális hátrányos helyzetű lakótelepek javítása: Gyár u. vége

Csáfordi volt szükséglakás felújítása

Fásítási, virágosítási program: Kossuth L. utcában, Batthyány úton fapótlás

Önkormányzat területén problémás helyeken csapadékvíz elvezető rendszer kiépítése, felújítása: Május 1. utca, Kisfaludy – Bartók – Szentpéteri utca közötti rész, Tüskeszentpéter

Zalakoppány – Zalaszentgrót (Október 23. u., Gyár út vége, Alkotmány u.) szennyvíz beruházás KEOP pályázat alapján

Játszóterek átalakítása az uniós előírásoknak megfelelően.

Illegális hulladéklerakók felszámolása.

Zalaszentgróti nagytemető úthálózat javítása, ravatalozó előtti tér felújítása

Temetői kataszter felmérés: Aranyod, Kisszentgrót, Csáford

Szabadidő park kialakítása.

Kerékpárút kiépítése a vasúti töltésen

Dísz tér burkolatának felújítása

Kisszentgróti kultúrház udvarán fedett térburkolat készítés

Zalaudvarnoki művelődési ház felújítása

Csányi iskolánál kerítés építés a Május 1. utca felöl

Katalin lakótelep szennyvíz, csapadékvíz rekonstrukció, parkolók kialakítása

Volt Nett ABC környezetének felújítása (térkő, növényzet)

Házasságkötő terem és környezetének karbantartási munkái

**Energia racionalizásás**

Polgármesteri Hivatal fűtéskorszerűsítése, energiaracionalizálása

Volt Zeneiskola épületében Fenntartható fejlesztések központjának kialakítása LEADER pályázat keretében

Termálfürdőnél meleg vízellátás napkollektorok beépítésével, az energiahordozók részbeni kiváltása saját fenntartási költségeinek csökkenése

Intézményekben régi kazánok kicserélése megfelelő pályázat esetén

Volt ipari iskola fűtéskorszerűsítése, karbantartása elhelyezési kötelezettséggel érintett szervezetek (kisebbségi önkormányzat, KLIK, Tankerület) beköltöztetése miatt

**Egyéb**

GESZ létrehozása miatt, annak elhelyezésére irodák kialakítása

Rendezési terv módosítása

Temető bővítés Zalaszentgróton, Csáfordon és Zalaudvarnokon

**INTÉZMÉNYEK FELÚJÍTÁSI, KARBANTARTÁSI IGÉNYEI:**

**Deák Ferenc többcélú Térségi Oktatási Központ:**

***Csányi László telephely***

* Mindenképpen rendbe kellene tenni a kerítést a Május 1. utca felőli részen. Itt a kerítés drótot kell megvásárolni és közhasznú munkába elvégeztetni.
* Ugyanígy az udvar rendbetétele. Az Atroplusz Kft semmi feladatot nem végez ezen a szakaszon, ugyanakkor az ételszállító autó teljesen tönkreteszi az utat.
* Ugyanitt, lehetőség volna a volt úttörőház alapján féltetővel kerékpár parkoló kialakítására.
* Nem tudom, a ZalA-KAR Nonprofit Kft ez évi feladatai közt megvalósul-e a kazánház felújítása, de ha nem akkor azt mindenképpen el kell végezni 2014-ben. A fűtésrendszer tágulási tartályát magába foglaló épületrész kritikán aluli, és előbb-utóbb komoly gondot okoz. (Elfagy a tartály)
* A Csányi iskola épületére tervezni kellene tisztasági meszelést, mert már szükségessé vált. (Két éve használjuk)

***Zrínyi Székhelyiskola***

* Legfontosabb lenne a fűtési rendszer felülvizsgálata. A felújítás során olyan radiátorok kerültek felszerelésre, amelyeknek könnyen leszerelhető a burkolata. Ezeket a tanulók össze-vissza tekerik. Nem ragozva a problémát nem „vandál biztos”. Még nagyobb problémát jelentenek a hőszabályzók. Azokat leszerelve a maradék csonk életveszélyes, tehát megoldást igényel. A tanuló folyosón elesve (még rossznak sem kell lennie) szétüti a fejét a veszélyes szabályzócsonk.
* Az ablakok cseréje a belső épületfrontokon fokozatosan, tervszerűen. Néhány év alatt mindet ki kell cserélni.
* Kossuth utcai fronton a meglévő ablakok festése – csak anyagköltségre van szükség – a többi munka megoldható közhasznú munkásokkal és az iskola karbantartójával.
* A Sportpályán lévő kapuk „vandál” biztos balesetmentessé tétele.
* A volt technika terem mögött kialakítottunk, illetve kialakítunk egy zöld területet. Itt szeretnénk játszóteret létrehozni. Ehhez eszközök kellenek!
* Nagyon szeretném beszíneztetni a kisház környékének épületét. A jövőben itt szeretném rendezni az iskolai ünnepélyeket.
* Ugyanezen területen rendbe tenni az aszfaltozást. Az idei csak tűzoltás volt, hogy ne kapjon tengelytörést a behajtó.
* Szeretnénk kialakítani a könyvtárhoz hasonló galériát a rajzteremben, ami egy olyan előadóterem lenne, amely szolgálná Zalaszentgrót várost is, minden oktatástechnikai eszközzel ellátva. Ehhez mintegy 600.000 Ft anyag szükséges, a munkát közhasznúakkal oldanánk meg.

***Sportcsarnok***

* Állapota ismert, ott én tervszerű, hamar megkezdett munkát javaslok. Elsőként a csarnok esőlevezető csatornáinak javítását. Második lépés a parkoló aszfaltozása. Ezekre készültek költségkalkulációk az elmaradt pályázat kapcsán.
* A csarnokba eredményjelző működtető és hangosítást vezérlő fülke kiépítése.
* A bordásfal feletti rész tetőszerkezete csak egyszerű műanyag fedőelem. Ide padlók kellenének, és akkor akár tárolónak is lehetne használni ezt az épületrészt. Megjegyzem jelenleg üvegásvány gyapottal borított, amely valamikor nejlon zacskókba volt bezárva, de mára már nyoma sincsen.

Az intézmény vezetője ismételten javaslatra terjeszti, hogy legyen egy fix összeg (Pl. 400.000 Ft), amelyből az intézményvezető szabadon oldja meg az évközben jelentkező karbantartási feladatokat. Természetesen utólag mindenről elszámol, de egy zárcseréért ne kelljen köröket futni.

**Gyermekjóléti Szolgálat**

**Családsegítő Szolgálat**

* Egészségügyi meszelés, festés a kialakításra kerülő új iroda és közösségi helyiségekben,
* A háttér szolgáltatások biztosítása- vizes blokk, konyha, WC, stb.
* A számítógépes hálózat, internet, telefonos rendszer átszerelése,
* Szekrény, vagy beépített szekrény, polcok készítése az új helyiségekbe,
* 1 db számítógép ill. 1db laptop beszerzése a két szakfeladaton,
* A szolgálati autó nyári gumi cseréje,
* A szolgálati autó 2014.évi műszaki vizsgája előtt az aktuális javítások elvégzése

**Zalaszentgróti Napközi Otthonos Óvoda és Egységes Óvoda – bölcsőde:**

***Batthyány úti óvoda:***

* 2 csoport tisztasági meszelése, parkettájának csiszolása és lakkozása
* Felső terasz javítási munkái (beázás megszűntetése, festés, műfüves burkolat) – évek óta a felújítás befejezése óta húzódó ügy
* Tető kialakítása a hátsó bejáratok felé – a szép faajtók lassan tönkre fognak menni, ha nem védjük meg az esőtől
* Fűtési kör karbantartása – kazánok felülvizsgáltatása, egyszerűbb szakaszos szabályzók beszerelése a takarékos fűtés érdekében elengedhetetlen
* Lépcsők javítása – töredezettek, mozognak – állandó baleseti forrást jelentenek
* Alsó terasz sérült járólapjainak cseréje – lapok vannak, csak anyagot és szakembert kellene biztosítani hozzá

***Ady úti óvoda:***

* 2 csoport tisztasági meszelése, parkettájának csiszolása és lakkozása
* Ady úti bejárati járda felújítása – állandó balesetveszélyt jelent
* Udvari tároló felújítása – nagyon beázik tárolásra alkalmatlan, mennek benne tönkre a dolgok
* Kerítés lábazatának javítása – sok helyen omladozik

Az óvoda udvari játékainak, fa ajtóinak állagmegőrzése érdekében festékanyag, karabinerek, hintakampók szerepeljenek a költségvetésünkben.

Felújítási igényünk:

* Batthyány úti óvoda ételliftjének karbantartása

Elkerülhetetlenül szükséges beszerzési igényeink 2014 évre:

* Batthyány úti óvoda tálalókonyhájában hűtőszekrény cseréje
* Ady úti óvoda mosókonyhájában mosógép cseréje
* Batthyány és Ady úti óvoda folyosójára szőnyeg, az ételszállítás és a tisztaság megtartása céljából
* 2 csoportba 2db 2x3 játszószőnyeg a tönkrement, kikopott helyére.
* 4 csoportba függöny, mert foszlásnak indultak a mosáskor.

**Városi Művelődési Központ, Könyvtár és Alapfokú Művészeti Iskola:**

|  |  |
| --- | --- |
| Klubterem beázása miatt a tető északi oldalának javítása, szigetelése 20m hosszúságban 2m szélességben .Van ajánlat: bruttó 511.886 Ft 511 886. Ft  Klubterem északi felső szegélyén lévő esőcsatorna javítása,vagy cseréje  A pince helyiségben lévő WC- mosdó külső falának szigetelése, valamint a hátsó vasajtó feletti szélfogó kialakítása., továbbá a RAMPA alatti terület bejáratának és a lépcső feljáró aljának tégla fallal történő lezárása.  A színházterem északi és nyugati falának szigetelése, és a végén lévő csatorna javítása  Becsült 1 400 000 ft+ áfa  Csempézett fal szigeteléssel 1100 000 ft + áfa  Bejárati ajtók cseréje: Gyermek könyvtár Átrium felöli oldalajtók cseréje  Felső folyosó és tanári szoba járólap cseréje becsült összeg 600.000 Ft |  |

**Egészségügyi Központ:**

Tervezünk kialakítani egy nagyobb irattárat, mert a jelenlegi befogadóképessége kevésnek bizonyult.

Továbbá a gazdasági és igazgatói iroda berendezését a szakrendelők szintjéhez hasonló színvonalra felújítanánk (új asztalokat és több irattároló szekrényt vennénk). A szoros határidő miatt ajánlatot nem tudtunk kérni, de kb 1.000 e Ft körüli összeg becslésünk szerint elegendő lenne.

Szünetmentes tápra lenne szükség a szerverszobában, illetve a szakrendelések gépeihez is, mivel elég gyakran van áramszünet. (kb 25 db, kb 15-20 e Ft/db)

Légkondicionálók karbantartása kb. 37.e Ft, új klímák beszerelése a nyugati oldalra (7 db) kb.1.046 e Ft.

A főbejáratnál a belső ajtó fotocellája meghibásodott. Az illetékes szakember véleménye szerint cseréje valószínűleg szükséges.

Digitális hőmérő, hűtők hőmérsékletének ellenőrzéséhez 12 db kb 4e Ft/db.

Az igazgató, vagy helyettese részére egy laptop szükséges korlátlan internetes hozzáféréssel.

Szakmai műszerek vásárlása

kmf.

Mórocz Tibor sk.

bizottság elnöke

A kivonat hiteles:

2013.10.24.