Szám: 220-14 / 2013. 14. sz. napirendi pont

**ELŐTERJESZTÉS**

**Zalaszentgrót Város Önkormányzata Képviselő-testületének**

**2013. október 31-i ülésére**

**Tárgy:** Munkamegosztási megállapodás elfogadása.

**Tisztelt Képviselő-testület!**

A Zalaszentgróti Közös Önkormányzati Hivatal Alapító Okirata értelmében Zalaszentgrót Város Önkormányzatának Képviselő-testületének a 18/2013. (II.14.) számú képviselő-testületi határozatával, Tekenye Község Önkormányzatának Képviselő-testülete a 7/2013. (II.13.) számú képviselő-testületi határozatával, Zalabér Község Önkormányzatának Képviselő-testülete a 26/2013. (II.14.) számú képviselő-testületi határozatával, Zalavég Község Önkormányzatának Képviselő-testülete a 10/2013. (II.13.) számú képviselő-testületi határozatával 2013. március 1-jétől a Zalaszentgróti Közös Önkormányzati Hivatal vált jogosulttá a fenntartó önkormányzatok irányítása alá tartozó önállóan működő, illetve az önállóan működő és gazdálkodó költségvetési szervek gazdálkodásának vitelével, számvitelével kapcsolatos feladatok ellátására.

E feladat ellátását az államháztartásról szóló törvény végrehajtásáról szóló 368/2011.(XII.31.) Kormány rendelet (a továbbiakban: Ávr.) szerint munkamegosztási megállapodásban kell rögzíteni:

*„ Ávr. 10.§ (4) bekezdés:*

*A gazdasági szervezettel nem rendelkező költségvetési szerv és a kijelölt költségvetési szerv a munkamegosztás és felelősségvállalás rendjét megállapodásban (a továbbiakban: munkamegosztási megállapodás) rögzíti.”*

A munkamegosztási megállapodás jóváhagyására való jogosultságról az Ávr. a következőképpen rendelkezik:

*„Ávr. 10.§ (5) bekezdés:*

***Az azonos irányító szerv irányítása alá tartozó költségvetési szervek esetén a munkamegosztási megállapodást az irányító szerv hagyja jóvá****. Más irányító szerv irányítása alá tartozó költségvetési szerv kijelölése esetén az (1) bekezdés b) pontja szerinti megállapodásban rögzíteni kell az ellátandó feladatokat, valamint a munkamegosztási megállapodás jóváhagyásának rendjét.”*

Az Ávr. 9.§ (1) bekezdése konkrétan is meghatározza azokat a feladatokat, melyeknek ellátását rögzíteni kell a munkamegosztási megállapodásban. Ennek megfelelően a megállapodás kiterjed az alábbi szervek tervezési, gazdálkodási, finanszírozási, adatszolgáltatási és beszámolási feladatainak ellátásának szabályozására:

* ZalA-KAR Térségi Innovációs Társulás,
* Zalabéri Szent Rita Idősek Otthona,
* Zalabéri Kastélykert Óvoda,
* Zalabér-Zalavég Községek Intézményfenntartó Társulása a Zalabéri Kastélykert Óvoda közös fenntartására és működtetésére,
* Zalaszentgrót és környező települések Intézményfenntartó Társulása,
* Zalaszentgrót-Tekenye Szennyvízkezelési Önkormányzati Társulás.

Ezen jogszabályi előírások figyelembe vételével indokolt a jelen előterjesztés 1. számú mellékletét képező munkamegosztási megállapodás képviselő-testület általi jóváhagyása.

A Pénzügyi és Ügyrendi Bizottság az előterjesztést a 2013. október 28-i ülésén tárgyalja, az elnök szóban terjeszti elő a Bizottság véleményét.

Kérem a Tisztelt Képviselő-testületet az alábbi határozati javaslat elfogadására.

**Határozati javaslat:**

Zalaszentgrót Város Önkormányzatának Képviselő-testülete a melléklet szerinti formában és tartalommal jóváhagyja a munkamegosztási megállapodást.

A Képviselő-testület felhatalmazza, egyben kötelezi Zalaszentgrót Város Jegyzőjét a munkamegosztási megállapodás aláírására, az abban foglaltak betartására, valamint a szükséges intézkedések megtételére.

Határidő: folyamatos

Felelős: Dr. Simon Beáta jegyző

Zalaszentgrót, 2013. október 18.

Dr. Simon Beáta

jegyző

A határozati javaslatban foglaltak a törvényességi előírásoknak megfelelnek.

Dr. Simon Beáta

jegyző

**MUNKAMEGOSZTÁSI MEGÁLLAPODÁS**

**a Zalaszentgróti Közös Önkormányzati Hivatalt**

**fenntartó önkormányzatok**

**irányítása alá tartozó önállóan működő, illetve**

**önállóan működő és gazdálkodó költségvetési szervek**

**gazdálkodásának vitelével, számvitelével kapcsolatos feladatok**

**ellátására**

**I. Általános szempontok**

A munkamegosztási megállapodás megkötésére az államháztartásról szóló törvény végrehajtásáról szóló 368/2011.(XII.31.) Kormányrendelet ( a továbbiakban: Ávr.) 10.§ (4) bekezdésében kapott felhatalmazás alapján került sor, figyelemmel az Ávr. 8.§ (1)-(4) bekezdéseiben és a 10.§ (5)-(8) bekezdéseiben előírtakra.

A munkamegosztási megállapodás

egyrészről

a Zalaszentgrót Város Önkormányzata, mint irányító szerv által kijelölt Zalaszentgróti Közös Önkormányzati Hivatal gazdasági szervezettel rendelkező önállóan működő és gazdálkodó költségvetési szerv,

másrészről

a ZalA-KAR Térségi Innovációs Társulás, a Zalabéri Szent Rita Idősek Otthona, a Zalabér-Zalavég Községek Intézményfenntartó Társulása a Zalabéri Kastélykert Óvoda közös fenntartására, működtetésére, a Zalaszentgrót és környező települések Intézményfenntartó Társulása és a Zalaszentgrót-Tekenye Szennyvízkezelési Önkormányzati Társulás gazdasági szervezettel nem rendelkező önállóan működő költségvetési szervek (a továbbiakban együtt: önállóan működő költségvetési szervek) között a munkamegosztás és felelősségvállalás rendjére terjed ki.

***Zalaszentgróti Közös Önkormányzati Hivatal azonosító adatai:***

székhelye: 8790 Zalaszentgrót, Dózsa György u. 1.

törzskönyvi azonosítója: 812159

adószáma: 15812151-1-20

bankszámlaszám: 11749053-15812151

képviseli: Dr. Simon Beáta jegyző

***ZalA-KAR Térségi Innovációs Társulás azonosító adatai:***

székhelye: 8790 Zalaszentgrót, Dózsa György u. 9.

törzskönyvi azonosítója: 558567

adószáma: 15558561-1-20

bankszámlaszám: 11749053-15558561

képviseli: Baracskai József

***Zalabéri Szent Rita Idősek Otthona azonosító adatai:***

székhelye: 8798 Zalabér, Templom tér 1.

törzskönyvi azonosítója: 560520

adószáma: 15560524-1-20

bankszámlaszám: 11749053-15560524

képviseli: Sziklay Helga

***Zalabéri Kastélykert Óvoda azonosító adatai:***

székhelye: 8798 Zalabér, Hunyadi János u. 2.

törzskönyvi azonosítója: 437673

adószáma: 15437675-2-20

bankszámlaszám: 11749053-15437675

képviseli: Ujjné Szalai Júlia

***Zalabér-Zalavég Községek Intézményfenntartó Társulása a Zalabéri Kastélykert Óvoda közös fenntartására, működtetésére azonosító adatai:***

székhelye: 8798 Zalabér, Hunyadi János u. 2.

törzskönyvi azonosítója: 822668

adószáma: 15822662-1-20

bankszámlaszám: 11749053-15822662

képviseli: Zsuppán József

***Zalaszentgrót és környező települések Intézményfenntartó Társulása azonosító adatai:***

székhelye: 8790 Zalaszentgrót, Dózsa György u. 1.

törzskönyvi azonosítója: 824057

adószáma: 15824059-1-20

bankszámlaszám: 11749053-15824059

képviseli: Baracskai József

***Zalaszentgrót-Tekenye Szennyvízkezelési Önkormányzati Társulás azonosító adatai:***

székhelye: 8790 Zalaszentgrót, Dózsa György u. 1.

törzskönyvi azonosítója: 799689

adószáma: 15799689-2-20

bankszámlaszám: 11749053-15799689

képviseli: Mórocz Tibor

A Zalaszentgróti Közös Önkormányzati Hivatal – az önállóan működő költségvetési szervekkel együttműködve – ellátja azokat a feladatokat, amelynek személyi és tárgyi feltételei az önállóan működő költségvetési szerveknél nem adottak, így:

* Tervezés,
* Pénzkezelés,
* Előirányzat felhasználás,
* Előirányzat módosítás,
* Kötelezettségvállalás, utalványozás, pénzügyi ellenjegyzés, érvényesítés, teljesítésigazolás,
* Számvitel,
* Adóbevallások készítése,
* Főkönyvi könyvelés és analitikus nyilvántartás,
* Információáramlás, adatszolgáltatás,
* Beszámolás,
* Működtetés, tárgyi eszköz felújítás, beruházás és vagyonkezelés,
* Vegyes gazdálkodási feladatok,
* Adóbevallások készítése.

Az önállóan működő költségvetési szervek részére az Ávr. 9. § (9) bekezdés alapján meghatározott pénzügyi-gazdasági feladataiknak ellátására a Képviselő-testület a Zalaszentgróti Közös Önkormányzati Hivatalt jelölte ki.

Az önállóan működő költségvetési szerveknek az Ávr. 9.§ (1) bekezdése szerinti feladatait a Zalaszentgróti Közös Önkormányzati Hivatal állományába tartozó alkalmazottakkal, a munkamegosztási megállapodásban rögzített helyen és módon látja el.

A munkamegosztási megállapodás célja, hogy a munkamegosztás és a felelősségvállalás szakszerű rendjének szabályozása mellett a hatékony, takarékos és ésszerű intézményi gazdálkodás kereteit megteremtse.

Az önállóan működő költségvetési szervek jogi személyek, szakmailag önálló, saját gazdasági szervezettel nem rendelkeznek.

A munkamegosztási megállapodás nem sértheti az önállóan működő költségvetési szervek szakmai döntéshozó szerepét és önálló jogi személyiségét.

A Zalaszentgróti Közös Önkormányzati Hivatal és az önállóan működő költségvetési szervek közösen felelősök a munkamegosztás megszervezéséért és végrehajtásért, az éves költségvetésben és annak módosításaiban meghatározott előirányzatok figyelemmel kíséréséért és betartásáért, továbbá a belső kontrollrendszer kialakításáért és működtetéséért.

Az önállóan működő költségvetési szervek a Zalaszentgróti Közös Önkormányzati Hivatal által készített egységes, valamennyi önállóan működő költségvetési szervre hatályos szabályzatok (számviteli politikával összhangban elkészített szabályzatok, eszközök és források leltárkészítési és leltározási szabályzata, az eszközök és források értékelési szabályzata, a pénzkezelési szabályzat, a felesleges vagyontárgyak hasznosításának és selejtezésének szabályzata) és a számlarend előírásait alkalmazza, az abban előírtakat kötelező érvénnyel betartja.

A Zalaszentgróti Közös Önkormányzati Hivatal gondoskodik arról, hogy az általa vezetett számviteli (főkönyvi) nyilvántartásokban elkülönítetten szerepeljenek az önállóan működő költségvetési szervek gazdasági eseményei.

A Zalaszentgróti Közös Önkormányzati Hivatal pénzügyi osztályvezetője jogosult és köteles a megállapodás alapján az önállóan működő költségvetési szervek feladatául megjelölt kérdésekben az érvényes jogszabályi előírások érvényre juttatása érdekében eljárni, és a gazdálkodási tevékenységet ellenőrizni.

A Zalaszentgróti Közös Önkormányzati Hivatal Pénzügyi Osztálya felelős a munkamegosztásban meghatározott feladatok végrehajtásának megszervezéséért, a jogkörébe tartozó feladatok előírásszerű végrehajtásáért, a mindenkori költségvetési előirányzatok betartásának ellenőrzéséért.

**II. Tervezés**

Az önállóan működő költségvetési szervek az önkormányzat gazdasági programjához, költségvetési koncepciójához, a mindenkori központi költségvetés figyelembe vételével adatot szolgáltatnak a költségvetési tervezéshez, azok megalapozására és alátámasztására.

Munkamegosztás a költségvetés tervezésének időszakában:

- az önállóan működő költségvetési szervek a költségvetési koncepció összeállításához, a központi költségvetési törvényjavaslat figyelembe vételével javaslatot tesznek a működésükhöz szükséges személyi és tárgyi feltételek mennyiségi és érték adataira, a felújítási és fejlesztési igényeikre;

- a Zalaszentgróti Közös Önkormányzati Hivatal az önállóan működő költségvetési szervekkel együttműködve adatokat szolgáltat az önkormányzat költségvetési koncepciójához;

- a Zalaszentgróti Közös Önkormányzati Hivatal a költségvetési koncepció képviselő-testületi elfogadása (határozathozatal) után, az abban foglaltak figyelembevételével alakítja ki saját és az önállóan működő költségvetési szervek előirányzatait;

- a Zalaszentgróti Közös Önkormányzati Hivatal számításokat végez a költségvetési előirányzatok megalapozásához;

- a Zalaszentgróti Közös Önkormányzati Hivatal előkészíti a költségvetési egyeztető tárgyalásokra a rendelkezésre álló információk alapján a tervezés megalapozását szolgáló számításokat, adatokat, információkat;

- a Zalaszentgróti Közös Önkormányzati Hivatal előkészíti az önkormányzat bizottsági üléseire, illetve a képviselő-testület üléseire az önállóan működő költségvetési szerveket érintő előterjesztéseket, azokhoz információt szolgáltat;

- a Zalaszentgróti Közös Önkormányzati Hivatal a költségvetési rendelet elfogadását követően gondoskodik az előirányzatok integrált pénzügyi rendszerben történő nyilvántartásáról, továbbá gondoskodik az önállóan működő költségvetési szervek költségvetésének jogszabályban rögzített határidőig való továbbításáról a Magyar Államkincstár felé;

- a Zalaszentgróti Közös Önkormányzati Hivatal gondoskodik az analitikus nyilvántartások év eleji megnyitásáról, egyeztetéséről és további vezetéséről;

- a Zalaszentgróti Közös Önkormányzati Hivatal az önállóan működő költségvetési szervekkel közösen figyelemmel kíséri a költségvetési előirányzatok alakulását.

**III. Pénzkezelés**

A munkamegosztási megállapodásban szereplő önállóan működő költségvetési szervek közül a Zalabéri Szent Rita Idősek Otthonánál kihelyezett házipénztár működik. A készpénzfizetés szabályait Zalaszentgrót Város Önkormányzat Képviselő-testületének Zalaszentgrót Városi Önkormányzat pénzkezelésének rendjéről szóló 24/2013. (IX.13.) számú rendelete, illetőleg a Zalaszentgróti Közös Önkormányzati Hivatal Pénzkezelési Szabályzata rögzíti.

A Zalaszentgróti Közös Önkormányzati Hivatal látja el az önállóan működő költségvetési szervek bankszámlán keresztül bonyolódó számlapénzforgalom ügykezelésével kapcsolatos feladatait.

Az ellátottak és alkalmazottak által fizetendő térítési díjak, szolgáltatási díjak, bérleti díjak beszedése, nyilvántartása, a személyi térítési díjak megállapítása a Zalaszentgróti Közös Önkormányzati Hivatal, illetőleg az illetékes intézményvezető feladata és felelőssége.

1. **Előirányzat felhasználás**

***A személyi juttatásokkal és a munkaerővel való gazdálkodás szabályai***

A képviselő-testület által jóváhagyott előirányzaton és létszámkereten belül a munkáltatói jogok gyakorlása az önállóan működő költségvetési szervek vezetőinek feladat- és hatásköre, aki a jogkört teljes joggal gyakorolja.

A munkaviszony létesítésével és megszüntetésével kapcsolatos ügyintézés (kinevezési okirat, átsorolás, munkaszerződés, megbízási díj, jogviszony megszüntetése, elszámoló-lap elkészítése, aláírása), valamint az aláírt okiratoknak a Magyar Államkincstár Zala Megyei Igazgatóságához történő továbbítása a Zalaszentgróti Közös Önkormányzati Hivatal feladata.

A Zalaszentgróti Közös Önkormányzati Hivatal a számfejtéshez szükséges adatokról, a munkából való távolmaradásról, a betegszabadság igénybevételéről havi jelentést készít, melyet továbbít a Magyar Államkincstár Zala Megyei Igazgatósága felé.

A Zalaszentgróti Közös Önkormányzati Hivatal ellenőrzi a Magyar Államkincstár Zala Megyei Igazgatóságától érkező bérjegyzék adattartalmának valódiságát, eltérés esetén egyeztet azzal.

Az önállóan működő költségvetési szervek vezetői tájékoztatják a Zalaszentgróti Közös Önkormányzati Hivatalt az egyéb munkáltatói intézkedésekről és döntésekről.

***A dologi kiadásokkal való gazdálkodás szabályai***

Az önkormányzati költségvetés egyensúlyának biztosítása érdekében az önállóan működő költségvetési szervek dologi kiadásaiknak előirányzata felett önállóan rendelkeznek.

***Beruházási, felújítási kiadások***

Az önállóan működő költségvetési szervek beruházási, felújítási tevékenységet csak a képviselő-testület által a költségvetési rendeletben, illetőleg a Társulási Tanácsi határozatban meghatározott esetben és mértékben végezhetnek, amennyiben a képviselő-testület az intézmény részére, szakfeladatára engedélyezett ilyen címen kiadást. Amennyiben a beruházás, felújítás forrása pályázati pénzeszköz, abban az esetben is szükséges a képviselő-testület jóváhagyása a felhasználásra.

1. **Előirányzat módosítás**

Az előirányzatok módosításával kapcsolatos mindenkori eljárási rendet az önkormányzat költségvetési rendelete tartalmazza.

Az önállóan működő költségvetési szervek az előirányzat módosítási igényét írásban jelzik a Zalaszentgróti Közös Önkormányzati Hivatal felé, melyet az a felülvizsgálat után, jóváhagyásra a költségvetési rendelet módosításakor a képviselő-testület, illetőleg a Társulási Tanács elé terjeszt.

A módosítási igényben meg kell jelölni annak fedezetét (átvett pénzeszköz, bevételi többlet, stb.) és a kiadási előirányzatot, melyre a felhasználás történik. Az elért többletbevételekkel, illetve a meghatározott célra átvett vagy pályázati úton nyert bevételek összegével a megfelelő részelőirányzatok növelhetők bevételi és kiadási oldalon, a képviselő-testület jóváhagyása után.

Amennyiben az előirányzat módosítására az Országgyűlés vagy a Kormány döntésének következtében kerül sor, a Zalaszentgróti Közös Önkormányzati Hivatal Pénzügyi Osztálya a költségvetési rendelet módosítását követően a végrehajtott módosításról tájékoztatja az önállóan működő költségvetési szervet.

A Képviselő-testület jóváhagyása után a Zalaszentgróti Közös Önkormányzati Hivatal tájékoztatja az önállóan működő költségvetési szervet az előirányzatok módosításáról, valamint gondoskodik az előirányzat módosítások költségvetésen történő átvezetéséről.

1. **Kötelezettségvállalás, utalványozás, pénzügyi ellenjegyzés, érvényesítés, teljesítésigazolás**

A gazdálkodási és ellenőrzési jogkörök gyakorlására vonatkozó általános szabályokat a Zalaszentgróti Közös Önkormányzati Hivatal Gazdálkodási Szabályzata tartalmazza, amelynek hatálya az önállóan működő költségvetési szervekre is kiterjed.

A kötelezettségvállalási jogkörről, valamint annak átruházásáról a Zalaszentgróti Közös Önkormányzati Hivatal Gazdálkodási Szabályzata rendelkezik.

Az utalványozás, pénzügyi ellenjegyzés, érvényesítés, teljesítésigazolás a Zalaszentgróti Közös Önkormányzati Hivatal Gazdálkodási Szabályzatában meghatározottak szerint történik.

1. **Főkönyvi könyvelés és analitikus nyilvántartás**

A főkönyvi könyvelést és az analitikus nyilvántartások vezetését, az előirányzatok és azok analitikus nyilvántartását a Zalaszentgróti Közös Önkormányzati Hivatal Pénzügyi Osztálya végzi.

A számvitel keretén belül a Zalaszentgróti Közös Önkormányzati Hivatal egységesen kialakított számviteli rend szerint látja el a könyvelési feladatokat, illetőleg állapítja meg az önállóan működő költségvetési szervek számviteli rendjét, amely tartalmazza a főkönyvi könyvelés és az analitika kapcsolatát is. A Zalaszentgróti Közös Önkormányzati Hivatal a tárgyhavi forgalomról (szervezetek pénzforgalma) adatot szolgáltat a központi jogszabályokban meghatározott időpontig az önállóan működő költségvetési szervek részére.

1. **Információáramlás, adatszolgáltatás**

Az információáramoltatás a Zalaszentgróti Közös Önkormányzati Hivatal és az önállóan működő költségvetési szervek között a megállapodás fenti pontjaiban rögzítettek szerint valamennyi szerv feladata.

A Zalaszentgróti Közös Önkormányzati Hivatal által kért adatszolgáltatásokat az önállóan működő költségvetési szerv köteles határidőre teljesíteni. Az adatok valódiságáért az önállóan működő költségvetési szerv vezetője a felelős.

Az önállóan működő költségvetési szerv által megkötött szerződésekről, támogatásokról köteles a Zalaszentgróti Közös Önkormányzati Hivatal Pénzügyi Osztályát értesíteni.

A költségvetési gazdálkodásra vonatkozó és az államháztartás működéséhez kapcsolódó egyéb jogszabályokban előírt információszolgáltatási kötelezettség továbbítása, a továbbítást megelőző adategyeztetés, adatgyűjtés a Zalaszentgróti Közös Önkormányzati Hivatal feladata az érintett intézményvezetők bevonásával.

Az önállóan működő költségvetési szervek kötelesek azon dokumentumaikat, illetve nyilvántartásaikat vezetni és azokat rendelkezésre bocsátani, melyek lehetővé teszik a Zalaszentgróti Közös Önkormányzati Hivatal – közös összevont adatokat tartalmazó – információszolgáltatását.

Az információszolgáltatás részeként (az előirányzatok módosítása és azok felhasználása miatt) az önállóan működő költségvetési szervek kötelesek a pályázati úton elnyert pénzeszközökről, valamint azok tervezett felhasználásáról írásban értesíteni a Zalaszentgróti Közös Önkormányzati Hivatalt. A dokumentumnak részletesen tartalmaznia kell a saját forrás összegét, a pályázaton elnyert összeget, továbbá a felhasználás megnevezését. Az elnyert összeggel való elszámolásért minden esetben az önállóan működő költségvetési szerv vezetője a felelős.

A pénzügyi jellegű információszolgáltatás főbb területei:

- költségvetési koncepció és tervezés,

- előirányzat felhasználás és módosítás,

- évközi és éves beszámolás,

- havi és negyedéves pénzforgalmi jelentés, mérlegjelentés.

Ezen információk teljes-körűségéért, a költségvetési kapcsolatok bemutatásának valódiságáért az önállóan működő költségvetési szervek vezetői a Zalaszentgróti Közös Önkormányzati Hivatal vezetője, valamint a pénzügyi osztályvezető tartozik felelőséggel. A felsorolt személyek felelőssége kiterjed továbbá a szolgáltatott adatok valódiságára, a számviteli szabályokkal és statisztikai rendszerrel való egyezőségre is.

A Zalaszentgróti Közös Önkormányzati Hivatal az önállóan működő költségvetési szervek vezetőit - a központi szabályozás szerinti adatszolgáltatás rendjéhez igazodóan - írásban tájékoztatja a képviselő-testület által elfogadott kiemelt és részelőirányzatok teljesüléséről, és a kötelezettséggel terhelt és nem terhelt előirányzatokról.

1. **Beszámolás**

Az önállóan működő költségvetési szervek vagyoni és pénzügyi helyzetével kapcsolatos könyvvezetési, nyilvántartási, adatszolgáltatási és beszámolási kötelezettség teljesítése a Zalaszentgróti Közös Önkormányzati Hivatal feladata.

A könyvviteli mérleg alátámasztását szolgáló leltározás elvégzésének időpontját, felelőseit és helyszíneit a leltárkészítési és leltározási szabályzat tartalmazza.

A Zalaszentgróti Közös Önkormányzati Hivatal elkészíti az önállóan működő költségvetési szervekre vonatkozó, valamint az önkormányzati szintű összesített beszámolókat.

1. **Működtetés, tárgyi eszköz felújítás, beruházás és vagyonkezelés**

Az intézmény működtetéséért és a feladatellátás biztosításáért a Zalaszentgróti Közös Önkormányzati Hivatal és az önállóan működő költségvetési szervek külön-külön felelősek. Az intézmény rendeltetésszerű működését az intézmény vezetője biztosítja. Az intézménnyel kapcsolatos felújítások és beruházások az önkormányzat költségvetésében jelennek meg. A saját költségvetési forrásból végzett felújítás és beruházás előkészítése, a kivitelezés végrehajtásának folyamatos ellenőrzése, az elvégzett munka megrendelés alapján történő átvétele a Zalaszentgróti Közös Önkormányzati Hivatal Műszaki Osztályának feladata, az Európai Uniós forrásból megvalósuló felújítás és beruházás a támogatási szerződés előírásai alapján történik.

Az önállóan működő költségvetési szervek a jogszabályokban és az önkormányzat vagyonrendeletében előírt módon az önkormányzat tulajdonában lévő vagyont önállóan használhatják és hasznosíthatják. A vagyongazdálkodásról szóló önkormányzati rendeletben, továbbá a felesleges vagyontárgyak selejtezéséről szóló szabályzatban és a leltározási és leltárkészítési szabályzatban meghatározott előírásokat betartani kötelesek.

1. **Vegyes gazdálkodási feladatok**

A költségvetési koncepció készítésével megkezdődő és a zárszámadási rendelet elfogadásával, valamint az egyszerűsített éves beszámoló elkészítésével befejeződő komplex költségvetési év folyamatában a Zalaszentgróti Közös Önkormányzati Hivatal és az önállóan működő költségvetési szervek munkakapcsolatában még az alábbi feladatok adódnak:

* A Zalaszentgróti Közös Önkormányzati Hivatal vezetője az elfogadását követően gondoskodik az elfogadott költségvetési rendeletnek, illetőleg Társulási Tanácsi határozatnak és az elfogadott módosításoknak az önállóan működő költségvetési szervek részére történő hivatalos megküldéséről.
* A Zalaszentgróti Közös Önkormányzati Hivatal vezetője megküldi az önállóan működő költségvetési szervek részére mindazon képviselő-testületi határozatok és rendeletek hiteles másolatát, amelyek az önállóan működő költségvetési szervek működésével és gazdálkodásával összefüggésben vannak.
* Az önállóan működő költségvetési szervek elvégzik a leltározást és a selejtezést a Zalaszentgróti Közös Önkormányzati Hivatal leltározási és selejtezési szabályzataiban foglaltak figyelembevételével.
* Az önállóan működő költségvetési szerv saját bevételeivel összefüggésben az államháztartásról szóló 2011. évi CXCV. törvény és annak végrehajtási rendeletében (Ávr.) foglaltak szerint, a lépviselő-testület döntése és az adott évre vonatkozó költségvetési rendelet előírásait figyelembe véve jogosult eljárni.

1. **Záró rendelkezések**

A munkamegosztási megállapodás 2013. ………. hó …. napjával lép hatályba, az ebben foglaltakat e naptól kezdve kell alkalmazni.

Zalaszentgrót, 2013. október 31.

………………………………… …………………………………

Zalaszentgróti Közös Önkormányzati Hivatal ZalA-KAR Térségi Innovációs Társulás

vezetője vezetője

………………………………… …………………………………

Zalabéri Szent Rita Idősek Otthona Zalabér-Zalavég Községek Intézményfenntartó Társulása a vezetője Zalabéri Kastélykert Óvoda közös fenntartására, működtetésére

vezetője

………………………………… …………………………………

Zalaszentgrót és környező települések Zalaszentgrót-Tekenye Szennyvízkezelési

Intézményfenntartó Társulása Önkormányzati Társulás

vezetője vezetője

**Záradék:**

A Zalaszentgróti Közös Önkormányzati Hivatal, valamint a ZalA-KAR Térségi Innovációs Társulás, a Zalabéri Szent Rita Idősek Otthona, a Zalabér-Zalavég Községek Intézményfenntartó Társulása a Zalabéri Kastélykert Óvoda közös fenntartására, működtetésére, a Zalaszentgrót és környező települések Intézményfenntartó Társulása és a Zalaszentgrót-Tekenye Szennyvízkezelési Önkormányzati Társulás közötti munkamegosztási megállapodást Zalaszentgrót Város Önkormányzat Képviselő-testülete a …./2013. (X. 31.) számú határozatával jóváhagyta.

Zalaszentgrót, 2013. október 31.

Baracskai József Dr. Simon Beáta

polgármester jegyző